Γεώργιος Αλβέρτος του Σβάρτσμπουργκ-Ρούντολστατ

Ο Γεώργιος Αλβέρτος (γερμ. Georg Albert, Prince of Schwarzburg-Rudolstadt, 23 Νοεμβρίου 1838 - 19 Ιανουαρίου 1890) του Οίκου του Σβάρτσμπουργκ ήταν ο προτελευταίος κυρίαρχος πρίγκιπας του Σβάρτσμπουργκ-Ρούντολστατ.

 Βιογραφία 
Γεννήθηκε στο Ρούντολστατ, ως γιος του Αλβέρτου του Σβάρτσμπουργκ-Ρούντολστατ και της Αυγούστας (1804-1865), κόρης του Φρειδερίκου Γουλιέλμου του Ζολμς-Μπράουνφελς. Η πριγκίπισσα Αυγούστα ήταν κόρη του Φρειδερίκου Γουλιέλμου του Ζολμς-Μπράουνφελς (1770-1814) και της Φρειδερίκης (1778-1841), κόρης του Κάρολος Β΄ του Μεκλεμβούργου-Στρέλιτς.

Μετά το τέλος του θείου του, Φρειδερίκου Γκύντερ, στις 28 Ιουνίου 1867, ο πατέρας του Αλβέρτος ανέβηκε στον θρόνο, καθιστώντας έτσι τον Γεώργιο διάδοχο με τον τίτλο του κληρονομικού πρίγκιπα. Ο πατέρας του απεβίωσε στις 26 Νοεμβρίου 1869, δύο χρόνια μετά την ανάρρηση στον θρόνο, με τον Γεώργιο να γίνει ο νέος κυρίαρχος πρίγκιπας.

Κατά τη διάρκεια τής βασιλείας του, η Βόρεια Γερμανική Συνομοσπονδία διαλύθηκε μετά τη νίκη τού Βασιλείου της Πρωσίας, που υποστηρίχθηκε από τα κράτη της Συνομοσπονδίας στον Γαλλοπρωσικό Πόλεμο, κατά της Β΄ Γαλλικής Αυτοκρατορίας. Ως αποτέλεσμα, στις 18 Ιανουαρίου 1871, ο βασιλιάς της Πρωσίας ανακηρύχθηκε αυτοκράτορας της Γερμανίας, και έτσι ο πρίγκιπας Γεώργιος δεν κυβερνούσε πλέον ένα ανεξάρτητο κράτος, καθώς το Σβάρσμπουργκ-Ρούντολστατ έγινε ένα κράτος της Γερμανικής Αυτοκρατορίας και επομένως ο πρίγκιπας Γεώργιος ήταν υποτελής στο Γερμανό Αυτοκράτορα.

 Προσωπική ζωή 
Ο πρίγκιπας Γεώργιος μνηστεύθηκε τη Μαρία του Μεκλενβούργου-Σβερίν, κόρη του 2ου εξαδέλφου τουΗ Μαρία δ. του Μ.Σ. ήταν κόρη του Φρειδερίκου-Φραγκίσκου Β΄ μ.δ. του Μ.Σ., γιού της Αλεξανδρινής π. της Πρωσίας, κόρης της Λουίζας του Μ.Σ., κόρης του Καρόλου Β΄ μ.δ. του Μ.Σ.. Ο Γεώργιος-Αλβέρτος ήταν γιος της Αυγούστας π. του Ζολμς-Μπράουνφελς, κόρης της Φρειδερίκης μ.δ. του Μ.Σ., κόρης του Καρόλου Β΄ μ.δ. του Μ.Σ., θετής κόρης της 2ης εξαδέλφης του, Μαρίας του Σβάρτσμπουργκ-ΡούντολστατΗ Μαρία π. του Σ.Ρ. ήταν κόρη του Αδόλφου π. του Σ.Ρ., γιού του Καρόλου-Γκύντερ π. του Σ.Ρ., γιου του Φρειδερίκου-Καρόλου π. του Σ.Ρ. Ο Γεώργιος-Αλβέρτος ήταν γιος του Αλβέρτου π. του Σ.Ρ., που ήταν γιος του Λουδοβίκου-Φρειδερίκου Β΄ του Σβάρτσμπουργκ-Ρούντολστατ π. του Σ.Ρ., γιου του Φρειδερίκου-Καρόλου π. του Σ.Ρ.. Αυτή διέκοψε τον αρραβώνα, για να νυμφευτεί το Βλαδίμηρο Αλεξάνδροβιτς της Ρωσίας. Μετά από αυτό, ο Γεώργιος Αλβέρτος δεν νυμφεύτηκε ποτέ, και μετά το τέλος του στο Ρούντολστατ, τον διαδέχτηκε ως πρίγκιπας ο 2ος εξάδελφός του, Γκύντερ Βίκτωρ. Τάφηκε στην Στάτκιρχε στο Ρούντολστατ.

Πρόγονοι

 Αναφορές 

 Εξωτερικές συνδέσεις 


Κατηγορία:Οίκος του Σβάρτσμπουργκ
Κατηγορία:Πρίγκιπες της Γερμανίας